הערב (רביעי) אירע מקרי חריג בטירה שהחל בדיווח על ירי במסעדת "שווארמה אחים סמארה" המוכרת בעיר. סמארה גאזי סמארה תושב העיר בן 33 שעבד בשווארמה שבבעלותו נורה למוות מטווח קצר על ידי חשוד שנמלט מהמקום.
שוטרים שעסקו בפעילות שגרתית בטירה, שמעו את קולות הירי ואחד השוטרים הבחין בחשוד כשהוא אוחז בידו באקדח ומבצע את הירי לעבר בית העסק. השוטר שהבחין בחשוד נמלט, דלק אחריו וירה לעברו. החשוד, עקל דעאס, תושב העיר בן 49 שנורה פונה על ידי מד"א לבית החולים מאיר בכפר סבא, שם כעבור זמן קצר נקבע מותו.
אנשי המחלקה לחקירות שוטרים (מח"ש) הגיעו לזירה ופתחו בבדיקת נסיבות האירוע. במקביל, בית משפט השלום בראשון לציון הטיל צו איסור פרסום על פרטי החקירה וכל פרט מזהה של השוטרים המעורבים עד ליום שישי.
מפקד נקודת טירה, רפ"ק דודי רוזנטל עדכן מזירת האירוע: "במהלך פעילות מבצעית יזומה של כוח משטרתי, שוטר זיהה קולות ירי, רץ לעבר מקורות הירי. הוא זיהה חשוד שבורח מהמקום וביצע פעילות מבצעית נחושה, של השוטר ושל הכוח, ובמהלך הפעילות הזאת בוצע ירי לעבר החשוד שהתברר שהוא מתנקש שביצע ירי מקרוב לעבר קורבן בעיר טירה שנפטר מפצעיו, בעקבות הירי החשוד שנורה נפטר."
עוד הוסיף כי "משטרת ישראל תמשיך לבצע את הפעילות הנחושה במטרה להילחם בעבירות האלימות והירי בעיר טירה".